དོན་རྐྱེན་འདིའི་འབྱུང་རྐྱེན་གཙོ་བོ་ནི་སྤྱི་ཟླ་གསུམ་པའི་ནང་དུ་ཞིན་ཅང་ས་གནས་གཞུང་གིས་ཡུ་གར་ལས་བཟོ་བ་བརྒྱད་བརྒྱ་རྒྱ་ནག་གི་ཞིང་ཆེན་ཀུང་ཌོན་དུ་ཡོད་པའི་རྩེད་ཆས་བཟོ་གྲྭ་ཞིག་གི་ནང་དུ་བཏང་ཡོད་པ་དང་། ཁོང་ཚོ་དང་ཧན་རྒྱ་རིགས་གཉིས་ཀྱི་འཁྲུག་འཛིང་ཤོར་ཏེ་ཤི་རྨས་བྱུང་ཡོད་པ་རེད། ཡུ་གར་རྣམས་ཀྱིས་མི་གསོད་ཀྱི་དོན་རྐྱེན་འདིར་དྲང་བདེན་གྱིས་ཁྲིམས་ཐག་གཅོད་དགོས་ཞེས་ཞི་བའི་ངོ་རྒོལ་བྱེད་སྐབས། ཉེན་རྟོག་པས་དྲག་གནོན་བྱས་པར་བརྟེན། ཁོང་ཚོའི་ཞེ་འཁོན་གྱི་ཁོང་ཁྲོ་ཇེ་ཆེར་ཕྱིན་ཏེ་ཧན་རྒྱ་རིགས་རྣམས་ལ་དམར་འཛིང་བྱེད་པའི་མགོ་བརྩམས། ཨེ་ཤ་ཡའི་འགྲོ་བ་མིའི་ཐོབ་ཐང་ལྟ་ཞིབ་ཁང་གི་ཉམས་ཞིབ་པ་ Nicholas Bequelin ནི་ཁོ་ལ་སི་ བྷེ་ཁུའེ་ལིན་གྱིས། དམར་ཤོག་ཚོགས་པའི་ནོར་འཁྲུལ་ཆེ་ཤོས་ནི་རང་དབང་ཅན་གྱི་ཁྲིམས་ཁང་མེད་པ་དེ་རེད། གང་ཡིན་ཟེར་ན། མི་དམངས་ཀྱིས་སྡུག་བསྔལ་ཁྲིམས་ཁང་དུ་སྐྱེལ་མ་ཐུབ་དུས་སྲང་ལམ་དུ་འཁྱེར་ཡོང་ངེས་རེད་ཟེར།